BSC-LT/ACAData huggingface dataset:
[ca] L'accés de la radiació directe a les façanes i les conseqüents oportunitats d'ús solar passiu depenen, en gran mesura, de la geometria del canó urbà (o secció urbana). Els principals factors que determinen la major o menor influència de les obstruccions son: la relació entre l'altura dels fronts edificats i l'ample del carrer (H/W) i l'orientació de la trama de carrers. La present investigació pretén analitzar la relació entre aquests dos paràmetres i els guanys d'energia a les diferents façanes d'un bloc urbà amb pati central que s'escull com cas tipològic d'estudi. El concepte de potencial solar vertical constitueix una eina útil per avaluar i comparar la resposta de diferents configuracions urbanes front als requeriments tèrmics i lumínics, en l'àmbit de la Regió Mediterrània, tant en termes quantitatius com sota l'aspecte qualitatiu. Els resultats de l'anàlisi proporcionen informació rellevant i útil per l'elaboració de línies guies de disseny que apunten a millorar el rendiment solar i l'eficiència energètica dels teixits urbans.

[en] The access of direct radiation on building façades and the consequent opportunities for the passive use of solar energy mostly depend on the geometry of the urban canyon. The main factors which affect the influence of surrounding obstructions are the height to width ratio of the street section and the orientation of the urban pattern. This study aims to investigate the relationship between the two afore-mentioned parameters with regard to the solar energy gains on the different sides of a courtyard block which is taken as a typological case study. The concept of vertical solar potential is a useful tool to compare and assess the response of different urban layouts to the thermal and lighting requirements of a Mediterranean climate, in both quantitative and qualitative terms. The results of the analysis are expected to provide relevant information when formulating early design solutions to improve the solar performance and energy efficiency of urban patterns.
[ca] En el present treball es pretén dissenyar i implementar un prototip electrònic de pròtesi de braç mioelèctrica, de baix cost i de fàcil funcionalitat. L'objectiu principal és oferir una alternativa a les pròtesis mioelèctriques del mercat per aquelles persones que no se les poden permetre. A més, es vol oferir una pròtesi de funcionalitat simple perquè qualsevol usuari se la pugui personalitzar segons les seves necessitats. En el present projecte s'explica detalladament el procediment seguit per desenvolupar la pròtesi com a guia per a qualsevol usuari que vulgui construir-se una. Primer de tot, s'ha fet un estudi dels aspectes teòrics necessaris a tenir en compte en la realització d'una pròtesi, des de l'anatomia del membre superior fins a la captació de biopotencials mitjançant sensors d'electromiografia. Un cop tractats els aspectes teòrics, s'ha descrit el disseny mecànic al qual s'implementa el prototip electrònic. A continuació, s'han explicat els components electrònics utilitzats, s'ha fet el disseny del circuit final, s'ha descrit el codi de programació en Arduino que el fa funcionar, i seguidament, s'ha realitzat una explicació detallada de com s'ha implementat físicament. Amb el prototip físic implementat, s'ha realitzat un estudi experimental del seu funcionament. Per acabar, s'ha fet un estudi dels costos i de l'impacte socioeconòmic i ambiental del projecte, tenint com a resultat una pròtesi funcional, econòmica i amb un impacte socioeconòmic i ambiental positiu.

[en] The present work aims to design and implement an electronic prototype of a myoelectric arm prosthesis, low cost and easy to use. The main objective is to offer an alternative to the myoelectric prostheses of the market for those who cannot afford them. Also, it aspires to offer a prosthesis of simple functionality so that any user can customize it according to their needs. This project explains in detail the procedure followed to develop the prosthesis as a guide for any user who wants to build one. Firstly, it has been made a study of the theoretical aspects that need to be to taken into account when making a prosthesis, from the anatomy of the upper limb to the measurement of biopotentials using electromyography sensors. Once the theoretical aspects have been discussed, the mechanical design to which the electronic prototype is implemented is described. It follows an explanation of the electronic components used, the design of the final circuit, a description of the Arduino code that makes the prosthesis move, and then, a detailed explanation of its physical implementation. With the physical prototype, an experimental study of its performance has been done. Finally, a study of the costs and the socio-economic and environmental impact of the project has been made, leading to a functional and economic prosthesis with a positive socio-economic and environmental impact.
[ca] Els sistemes robòtics multi-agents són sistemes que presenten moltes aplicacions en ciència i enginyeria. En aquest treball estudiarem el control de la cobertura, que es centra en col·locar un grup de sensors per optimitzar la cobertura d'una densitat. Ens centrarem en el cas en què la densitat evoluciona en el temps i estudiarem l'ús de la teoría de perturbacions singulars per resoldre el problema. També considerarem grans eixams de robots, on podem fer servir models continus per analitzar el comportament dels agents. Recentment s'ha proposat models continus que incorporen idees de transport òptim en el problema de transport multi-agent. Presentarem aquests treballs i proveirem algunes modificacions.

[en] Multi-agent robotic systems have shown to be useful and reliable solutions to many problems that arise in science and engineering. In this work we will study Coverage Control, that aims to achieve optimal coverage of a density. We will focus on the case when the density has a time dependence and we will study a Singular Perturbation Theory approach to solve the problem. We will also consider large swarms of agents, where we can develop continuous models to analyze the behaviour of the swarm. Recent work has focused on applying ideas from the theory of Optimal Transport to the Multi-Agent Transport problem. We will review the work and provide some modifications.
[ca] El col•lector d'aigües pluvials i sanitaris de la Diagonal requereix una modificació per adaptar-se als nous requisits de capacitat. En aquest estudi s'analitza el tram de Balmes-Diagonal, a l'enllaç on els dos fluxos conflueixen. La finalitat és verificar que la nova modificació proposada, compleixi amb les especificacions tècniques requerides per a garantir un correcte funcionament, per un cabal màxim esperat en condicions desfavorables, considerant el canvi climàtic com a agarbant de la situació. Per a verificar el seu comportament s'han realitzat dos estudis sobre el col•lector. En primer lloc, un model físic a escala del col•lector real, on s'apliquen les mateixes condicions de contorn reals però escalades del prototip. I, en segon lloc, un model numèric bidimensional realitzat amb el programa IBER mitjançant el seu model matemàtic. Un cop obtingut els resultats, es pot veure com es compleixen els requisits mínims perquè el col•lector compleixi la seva funció. També en commensurar els models, s'aprecia les discrepàncies entre el físic i el numèric, discrepàncies que s'analitzen i valoren per saber quin model s'aproxima més a la realitat. A més, es tracta d'un treball fet a partir d'un estudi real per a una obra constructiva licitada per l'Ajuntament de Barcelona, i que s'ha d'efectuar un cop iniciïn les obres de millora del tramvia de la Diagonal, aprofitant la realització d'aquests treballs per millorar els col•lectors de la ciutat.

[en] The Diagonal rainwater and sanitary sewer requires a modification to meet new capacity requirements. This study focuses specifically on the Balmes-Diagonal junction, where the two flows converge through a lateral inlet. The goal is to verify that the proposed modification meets the technical specifications necessary to ensure proper function under maximum expected flow conditions, taking into account climate change as a factor that exacerbates the situation. To evaluate its performance, two studies will be conducted on the sewer. First, a physical scale model of the actual sewer will be created, replicating the real boundary conditions at the prototype scale. Second, a two-dimensional numerical model will be developed using the IBER program and its mathematical model. Once the results are obtained, they will be evaluated to determine if they meet the minimum requirements and will be compared to assess whether the two models align or if there are discrepancies. In the case of discrepancies, the model that best reflects reality will be identified. This work is based on a real study for a construction project implemented by local government of Barcelona City, which is set to be carried out alongside the Diagonal tramway improvement works, using the opportunity to enhance the city's sewer system.
[ca] En aquest treball, us presentem un gràfic de coneixement en una interfície d'usuari vinculada a un nou framework de dades híbrid, dissenyat principalment per facilitar la comunicació entre agents humans i entitats d'intel·ligència artificial.

[en] In this work, we present a knowledge graph in a UI linked to a novel hybrid data framework, primarily designed to facilitate the communication between human agents and artificial intelligence entities.
[ca] El sensellarisme és un tema molt present en la societat actual, i a la vegada, sembla ser desconegut per a la majoria. La falta d'informació i interès en aquest, allunya la veritable raó de la situació, els aspectes estructurals i socials implicats, deixant un imaginari superficial i fictici. L'absència d'un habitatge digne i segur dona lloc a una situació de vulnerabilitat extrema, propiciant l'exclusió social. És important recordar llavors, la importància per a una persona a poder accedir a un habitatge, i la gran problemàtica social, política i arquitectònica, entre altres, que suposa la falta d'aquest. A més a més de ser una qüestió de drets, l'habitatge ocupa un 80% del territori urbà construït, i per tant és una de les dimensions més determinants de les polítiques urbanes. És per això, que és molt rellevant entendre i no oblidar la visió de l'emergència habitacional actual des d'una perspectiva arquitectònica. La intenció d'aquest treball és trencar la barrera del desconeixement cap al sensellarisme, i veure les diferents accions que la ciutat de Barcelona proposa com a resposta. Insistint en l'àmbit social i la participació d'aquest tercer sector. Es planteja quin paper pren el sector social per a donar resposta a aquesta situació, posant d'exemple de la Fundació Hàbitat 3 i el cas d'estudi de la Llar Casa bloc.

[en] Homelessness is a subject that is very much present in today's society, and at the same time, it seems to be unknown to the majority. The lack of information and interest in this report detracts from the real reason for the situation, the structural and social aspects involved, leaving a superficial and fictitious imaginary. The absence of decent and safe housing leads to a situation of extreme vulnerability, leading to social exclusion. It is important to remember, then, the importance for a person to have access to housing, and the great social, political and architectural problem, among others, which is the lack of housing. In addition to being a matter of rights, housing occupies 80% of the built urban territory, and is therefore one of the most decisive dimensions of urban policies. That is why it is very important to understand and not forget the vision of the current population emergency from an architectural perspective. The intention of this work is to break the barrier of ignorance towards homelessness, and to see the different actions that the city of Barcelona proposes in response. It insists on the social field and the participation of this third sector. The question arises of the role of the social sector in responding to this situation, taking as an example the Habitat 3 Foundation and the case of the Llar Casa bloc study.
[ca] La gran majoria d'esdeveniments esportius més importants del moment disposen d'aplicacions fantasy. Aquestes permeten als aficionats poder competir entre ells a través d'equips formats per jugadors de la competició. No obstant, l'hoquei línia encara no disposa de jocs d'aquest gènere per cap de les seves competicions. L'objectiu d'aquest projecte és proporcionar un joc fantasy per mòbil de la màxima divisió espanyola d'hoquei línia, la Lliga Élite, que permeti als usuaris competir entre ells mitjançant equips compostos per jugadors del món real. Els aficionats formaran comunitats i competiran gràcies al rendiment, del qual s'obtindrà una puntuació, dels seus jugadors en els partits reals. Al llarg de la temporada podran gestionar els seus jugadors, així com també interaccionar amb els equips de la comunitat. A mesura que avancin les jornades s'anirà establint una classificació que determinarà, al final de la temporada, l'equip que és proclamat campió.

[en] The vast majority of the most important sports events of the moment have fantasy applications which allow fans to compete against each other through teams made up of players from the competition. However, inline hockey still does not have games of this genre for any of its competitions. The goal of this project is to provide a mobile fantasy game of the top Spanish inline hockey division, the Liga Élite, that allows users to compete against each other by means of teams composed of real-world players. Users will form communities and compete based on the performance of their players in real matches. Throughout the season, they will be able to manage their players, as well as interact with the teams in their community. As the matchdays go by a classification will be established, which will determine at the end of the season the team that is proclaimed champion.
[ca] En els últims anys, computació aproximada ha estat un dels temes més populars en camps com el reconeixement d'imatges, l'anàlisi d'imatges, el processament del llenguatge. Molts científics han estat estudiant com aprofitar l'ús d'unitats aritmètiques aproximades per millorar l'eficiència, reduir el consum d'energia i els retards en implementacions de xarxes neuronals. En aquesta tesi proposem tres multiplicadors aproximats per la multiplicació de les mantisses. El primer està dissenyat per reduir el nombre de càlculs posant una part del resultat a un valor constant determinat. El segon és el multiplicador logarítmic de Mitchell i el tercer és el multiplicador logarítmic amb un carry per compensar l'error negatiu que provoca el multiplicador logarítmic. Per a avaluar aquests tres multiplicadors, utilitzarem la xarxa neuronal YOLOv3, basada en el framework de xarxa neuronal de codi obert que s'anomena Darknet. Aquest framework està dedicat a fer reconeixement d'objectes d'imatges.

[en] In the last few years, approximate computing has been one of the most popular topics in fields like image recognition, image analysis, language processing, self- driving, etc. Many scientists have been studying how to make use of approximate arithmetic units to improve the efficiency, reduce the power consumption and delays of neural networks implementation. In this thesis, we proposed three approximate multipliers for the mantissas multiplication, the first one is designed to reduce the number of calculations by putting one segment of the result to '1' s. The second one is the Mitchell logarithmic multiplier and the third one is the logarithmic multiplier with a set-one adder to compensate for the negative error which is brought by the Mitchell multiplier. In order to evaluate these three multipliers, we are going to use YOLOv3, based on the open-source neural network framework which is called Darknet. This framework is dedicated to doing object recognition of images and we obtain the results after each execution.
[ca] Cada dia per anar de casa al treball haig de circular de mitjana per 11 rotondes, em permet sentir el tediós que resulta haver d'aturar-se de forma brusca és degut a la poca visibilitat d'aquestes i la imprevisibilitat de les traçades d'alguns conductors. Això provoca que a més de fer un consum superior innecessari de frens també ho fem de combustible per introduir-nos a la rotonda, en alguns casos accelerant amb la mateixa innecessària violència. Tots dos casos generen la majoria de partícules contaminants a l'aire de les ciutats. També pretén evitar els accidents derivats d'aquests actes. El meu objectiu tracta d'evitar aquestes situacions, sent les mesures aplicables de forma immediata, senzilla i econòmica. La rotonda intel·ligent té un grup de sensors electromagnètics capaços de detectar velocitat i dimensions, a més porta instal·lats senyals de velocitat lluminoses programables que indicaran la velocitat que els vehicles hauran de circular per fer una entrada a la rotonda de la forma més eficient possible. Els coneixements que he adquirit durant el grau em permet fer ús del software LabVIEW per a programar el control i un simulador que sigui capaç de mostrar el funcionament. El control ha sigut satisfactori amb una freqüència de 2160 vehicles per hora, aquesta freqüència és considerada baixa. La simulació i el control aplicat té un error de ± 2,23 metres, aquest error en un control real pot ser eliminat, considerant que un humà és capaç de rectificar aquesta variació considero que és assumible.

[en] Every single day to go from home to work, I have to drive on average through 11 roundabouts. It allows me to feel how much cumbersome is to stop brusquely because of the low visibility or the unpredictability of the traces of "some drivers". In addition to unnecessary braking, we also use too much fuel to speed up enough to go inside, in some cases with the same unnecessary violence. Both cases generate the majority of environmental pollution in cities. It also aims to avoid accidents arising from these acts. My objective is to avoid these situations, being the measures applicable immediately, simply and economically. Smart roundabout has a group of electromagnetic loops sensors capable of detecting speed and size installed about 30 meters away. Also, has installed programmable luminous speed signals that indicate the speed that the vehicles will have to circulate with to make the entrance as efficient as possible. The knowledge I have acquired during the degree allows me to choose the LabVIEW software to program the control and a simulator capable of showing the behaviour. The control has been satisfactory with a vehicle frequency of 2160 per hour, it's considered low. The simulation and the applied control has an error of ± 2,23 meters, this can be eliminated in a real control, considering that a person is able to rectify this variation I consider that it is acceptable.
[ca] En l'àmbit de l'anàlisi intel·ligent de dades un dels reptes recau en l'obtenció de la meta-informació que permet un informe intel·ligent per a per preprocessar i tractar correctament dades procedents de qualsevol tipus de qüestionari, independentment del nombre de variables i tipus de variables implicades. La metodologia INSESS utilitzada per primera vegada en un projecte de la COVID-19 \fullcite{angerri2023metodologia} és un sistema intel·ligent especialitzat en l'obtenció d'informes intel·ligents automàtics per a un qüestionari parametritzat amb diferents tipus de variables. INSESS és formada per un conjunt de processos que eleven la seva complexitat. En aquest projecte es presenta una automatització sobre un d'aquests processos (l'obtenció del fitxer de meta-informació) amb l'objectiu de millorar i potenciar la metodologia INSESS. Es busca progressar la generació automàtica del fitxer, convertint-lo en la font principal per a la creació automàtica de formularis de Google Forms mitjançant una API que trasllada el formulari a una app. Aquesta millora ha estat acceptada en un abstract de congrés i serà presentada \textit{ International Congres on Enviromental Modeling and Software}, celebrat a la Universitat de l'estat de Michigan entre els dies 23 i 27 de juny de 2024.

[en] In the field of analytics and intelligent data analytics one of the open challenges regards metainformation model that allows an intelligent reporting system to preprocess and process correctly data coming from any kind of questionnaire, independently from the number of variables, typesof variables, types of variables involved, including multiple response variables or other complex structures like compositional variables or temporal variables among others. INSESS is an intelligent system designed and used for the first time in INSESS-COVID19 project, specialized in automatic intelligent reporting for a parameterized questionnaire that includes different types of variables. INSESS is formed by a set of processes that increase its complexity. This project presents an automation on one of these processes (obtaining the meta-information file) that improves the INSESS methodology. The main idea is to automate automatic the generation of the \gls{metadata} file, making it the main source for the automatic creation of Google Forms through an API that transfers the form to an app. This improvement has been accepted in a congress abstract and will be presented at the International Congres on Enviromental Modeling and Software that takes place in Michigan between 23 and 27 June 2024.
[ca] La representació complexa dels sistemes emergeix com una eina que simplifica l'estudi i el disseny de controladors per a sistemes MIMO (amb diverses entrades i diverses sortides), convertint-los en sistemes amb la meitat de dimensió que els sistemes originals. Aquesta metodologia proporciona una perspectiva més manejable, permetent abordar l'estudi i l'anàlisi dels sistemes MIMO d'una manera més senzilla, i facilita l'ús de tècniques de control de forma més simplificada. Aquest treball estudia la teoria relativa a la representació complexa dels sistemes i investiga com les eines existents utilitzades per analitzar l'estabilitat i dissenyar controladors poden ser adaptades al cas de sistemes amb funcions de transferència que involucren coeficients complexes. Es presenta i detalla el codi desenvolupat en MATLAB per calcular els marges d'estabilitat d'un sistema amb funció de transferència que conté coeficients complexes. A més, es realitza una comparació dels resultats obtinguts utilitzant la funció desenvolupada amb els resultats obtinguts mitjançant la funció integrada de MATLAB, en diverses situacions pràctiques. Seguidament, es realitza un anàlisi de tres sistemes que poden ser modelats mitjançant la representació complexa dels sistemes: un inversor LCL, una màquina d'inducció doblement alimentada i un accionament de mitjana tensió.

[en] The complex representation of systems emerges as a tool that simplifies the study and design of controllers for MIMO systems (with multiple inputs and multiple outputs), converting them into systems with half the initial dimension. This methodology provides a more manageable perspective, allowing for a simpler approach to the study and analysis of MIMO systems, and facilitates the use of control techniques in a more streamlined manner. This work studies the theory related to the complex representation of systems and investigates how existing tools used to analyze stability and design controllers can be adapted to the case of systems with transfer functions involving complex coefficients. The MATLAB code developed for calculating stability margins in systems with transfer functions containing complex coefficients is presented and explained. The results obtained from this custom function are then compared with those from MATLAB's integrated function across various practical scenarios. Following this, an analysis is conducted on three systems modeled using the complex representation: an LCL inverter, a doubly fed induction machine, and a medium-voltage drive.